‘আমি কি বলছি তা আমি জানি। আকরামা, আমি খুব ভেবেচিন্তেই এ কথা বলছি। জাতি আমাদের হাতে অস্ত্র দিয়েছে। সে অস্ত্র দিয়ে আমরা কী করছি? আমরা ধনীদের স্বার্থ রক্ষা করছি। যার ক্ষমতা নেই, যে অসহায় তাকে রক্ষার কথা আমরা ভাবি না। এটা অন্যায়। আমরা লড়ছি অন্যায়ের পক্ষে, মুহাম্মদ আমাদেরকে এ অন্যায় পথ পরিহার করতে বলছে। আমরা হৃদয়হীন। মুহাম্মদ নির্দয়তা ছেড়ে ভালোবাসার কথা বলছে। আমরা দুর্বলের সঙ্গে পশুর মতো আচরণ করি। মুহাম্মদ আমাদেরকে পাশবিকতা ছেড়ে মানবিকতার পথে চলতে বলছে। বলো, ডাক পাওয়ার পরও কি আমি মানবিকতার পথে পা বাড়াবো না?’